tomron87/hebrew-wikipedia-sentences-corpus huggingface dataset:
בראד וג'נט צופים בטירה ממריאה אל החלל החיצון, מבולבלים לגבי ההשלכות של ההרפתקאות המיניות שלהם ("Super Heroes").
לסיכום הסיפור כולו, הקריין מקריא: "זוחלים על פני כדור הארץ, חרקים הנקראים המין האנושי, אבודים בזמן, ובחלל, ללא משמעות".
בסיום המופע חוזרת הסדרנית ומסכמת את מאורעות הלילה ("(Reprise) Science Fiction/Double Feature").
הפקת לוס אנג'לס המקורית (בכורה בארצות הברית)
המפיק לו אדלר עשה מיליונים במיזמים מסוכנים, כגון פסטיבל הפופ הבינלאומי במונטריי.
חברת התקליטים שלו, "Ode Records", הפכה לידועה באיתור כישרונות ניסיוניים.
בסוף חורף 1973 אדלר צפה במופע, בהשתתפותה של בריט אקלנד, ובאופן אימפולסיבי נפגש מאחורי הקלעים עם המפיקים, ובתוך 36 שעות השיג את הזכויות התיאטרליות לארצות הברית.
המופע הועלה לראשונה בתיאטרון "רוקסי" בלוס אנג'לס ב-24 במרץ 1974. צוות השחקנים היה חדש לגמרי, למעט טים קארי.
המופע הועלה במשך תשעה חודשים, בכל פעם בפני אולם מלא, ולבסוף אף נעשתה עסקה עם פוקס המאה ה-20 להפקת סרט קולנוע על פי המחזמר.
גורדון סתולברג, מנהל בכיר בפוקס, ראה את ההצגה ב"רוקסי", והסכים להשקיע מיליון דולר לפרויקט הקולנוע.
ניסיונו של אדלר להפוך את המועדון שלו לתיאטרון היה מוצלח.
הזמר מיט לוף נזכר כי ידוענים שונים הגיעו למופע, כמו גם בפגישתו עם אלביס פרסלי שהגיע לאחת ההצגות.
הסנטור אל פרנקן היה עוזר תאורן צעיר שהובא על ידי סיד סטרונג.
הוא נזכר כיצד אדלר ניהל את ההפקה ביחד עם המפיק בריאן אבנט, וכי הן קארי והן או'בריין הובאו מבריטניה.
הפקת סידני המקורית (בכורה באוסטרליה)
הארי מ' מילר הפיק את הפקת סידני המקורית של "מופע האימים של רוקי", אשר עלתה ב-15 באפריל 1974, ורצה במשך כמעט שנתיים באולם New Arts Cinema אשר נמצא בגליב בהפקה זו כיכבו רג ליברמור, ג'יין הרדרס, קייט פיצפטריק, ארתור דיגנם, סאל שרח, ג'ון פרמור, גרהם מתרס, בוב הדסון ומורין אלקנר.
אחרי שנה וחצי בסידני, המופע עבר למלבורן, שם הוא הועלה בתיאטרון Regent Palace באוקטובר 1975, שם עלה המופע 458 פעמים במשך שנה וחצי, עד אשר ירד במאי 1977. בהפקת מלבורן כיכב מקס פיפס בתפקיד ד"ר פרנק נ'פורטר.
עוד השתתפו ג'ואן ברוקנשייר (מג'נטה), קלייב בלאקי (רוקי) ושירלי אן קיר (ג'אנט).
בתחילת 1975 לו אדלר הוריד את המופע בתיאטרון "רוקסי" שבלוס-אנג'לס, לאחר עשרה חודשים של הופעות.
זה נתן לשחקנים זמן לחזור לבריטניה, לצורך צילומי גרסת הסרט "מופע הקולנוע של רוקי" אדלר תכנן להעלות את המופע בברודוויי זמן קצר לפני שחרורו של הסרט להפצה בבתי הקולנוע.
הייתה ציפייה כי הפקה זו תהיה מוצלחת באותה מידה כמו "ישו כוכב עליון", ותסייע לקידום הסרט.
אולם ההפקה לא זכתה להצלחה, וירדה לאחר 45 הופעות בלבד.
ההפקה השלישית בארצות הברית הועלתה על בימת תיאטרון Montgomery Playhouse שבסן פרנסיסקו ב-3 בפברואר 1976, רצה 103 פעמים, עד שירדה ב-30 במאי.
את הפקה זו ביים א' מיכאל אמרינו, עם עיבודים מוזיקליים על ידי מיכאל רינו.
בהפקה זו היה צוות שחקנים חדש, וכיכב בה דייוויד ג'יימס כד"ר פרנק נ'פורטר.
צוות השחקנים בערב הפתיחה כלל את רוזלין רוזמן (סדרנית / מגנטה), נידה גרין (ג'נט וייס), רוברט ריינולדס (בראד מייג'ורס), ריצ'רד גי (קריין), באדי קינג (ריף ראף), פאולה דזמונד (קולומביה), בוב דיולייני (רוקי), ואמיל ברולי (אדי / ד"ר אוורט סקוט).
עוד השתתפו ויקי ד'אורזי, ויליאם ג'יי טאקה וקלי סנט ג'ון כזמרי ליווי / מחליפים.
הפקת לונדון (וסט אנד) השנייה
"מופע האימים של רוקי" הועבר אל אולם ה-Comedy Theatre, שברח' פנטון שבווסט אנד, בן 820 המושבים.
על במה זו רצה ההצגה החל מה-6 באפריל 1979 ועד ל-13 בספטמבר 1980, עת בו ירד המחזמר לאחר 2,960 הופעות.
לאחר הפקות מזדמנות בתחילת שנות ה-80, המחזמר לבסוף הועלה מחדש בשנת 1984 לצורך סיבוב הופעות ברחבי בריטניה של תיאטרון Hanley המלכותי, ועד היום הוא מבוצע באופן קבוע בבריטניה.
הפקת הוסט אנד של לונדון יצאה בשנת 2021 לסיבוב הופעות עולמי, שכלל את ישראל באוגוסט 2022. ההפקה עלתה בהיכל התרבות בתל אביב, עם יובל כספין בתפקיד המספר.
"מופע האימים של רוקי" מציג באופן קבוע ברחבי בריטניה מאז הועלה מחדש בווסט אנד ב-1990–1991 בתיאטרון פיקדילי, בהפקתם של ריצ'רד או'בריאן והווארד פנתר.
לאורך השנים סלבריטאים שונים הופיעו בהצגה, ביניהם טים מק'אינרני, אנתוני הד, רובין קוזינס, ג'ייסון דונובן וג'ונתן וילקס בתפקיד פרנק נ'פורטר, וכן קרייג פרגוסון בתפקיד בראד מייג'ורס.
"מופע האימים של רוקי מאת ריצ'רד או'בריאן" השלים סיבוב הופעות, שהחל בשנת 2006, נמשך כ-18 חודשים, והסתיים ב-14 ביולי 2007. את סיבוב ההופעות ביים כריסטופר לוסקומב וכיכב בו דייוויד בדלה כפרנק נ'פורטר.
שחקני מופע זה, מלווים ברוג'ר לויד-פאק בתפקיד הקריין, ובריצ'רד או'בריאן, ביצעו את "עיוות הזמן" בהופעה חיה בכיכר טרפלגר ב-22 ביולי 2006, כחלק מאירוע The Big Dance ששודר בערוץ ה-BBC.
בשנת 2008 דייוויד בדלה הוציא את אלבומו הראשון The Dean St.
Sessions, אשר הופק על ידי נתן אמזי, שכלל ביצוע של השיר I'm Going Home בדואט ביחד עם ריצ'רד או'בריאן, כמו גם קטעי "בונוס" וידאו.
בחודש מרץ 2009, המופע חזר עם סיור חדש בבריטניה שהתחיל בסתיו, עם כריסטופר לוסקומב בתפקיד הבמאי, שוב.
מופע זה היה חידוש של הפקת 2006–2007, עם כמה התאמות של כיוון, תאורה, כוריאוגרפיה, תלבושות ועיבודים.
הסיור נפתח ב-17 בספטמבר 2009 בתיאטרון החדש בווימבלדון, וסגר ב-4 בדצמבר 2010 בתיאטרון איילסברי ווטרסייד החדש, שרק נפתח.
המקצה הראשון של סיבוב הופעות זה החל בספטמבר 2009 ונמשך עד יולי 2010, עם הפסקה קצרה בתקופת חג המולד.
דייוויד בנדלה שב לגלם את דמותו של פרנק נ'פורטר.
המקצה השני של הסיור החל ב-1 בספטמבר 2010, בתיאטרון ויקטוריה החדש, עם מספר שינויים בליהוק צוות השחקנים.
במהלך חופשת הקיץ של המופע, הבמאי כריסטופר לוסקומב, ביחד עם הצוות הקריאטיבי של המופע, העלו אותו מחדש בסיאול, קוריאה הדרומית, עם צוות שחקנים חדש, של שחקנים אמריקאים, אוסטרליים וניו זילנדיים, ביחד עם סלבריטאים מקומיים בתפקיד הקריין.
ההפקה רצה מאוגוסט ועד לאוקטובר 2010, ולאחר מכן המשיכה לניו זילנד, שם רצה במשך 5 שבועות בנובמבר ובדצמבר של אותה השנה, עם ריצ'רד או'בריאן בהופעה נדירה בתפקיד הקריין.
בחודש דצמבר 2012 הפקה חדשה של "מופע האימים של רוקי" החלה בסיבוב הופעות בבריטניה, שנמשכה כשנה, וזאת כדי לחגוג את יום השנה ה-40 של המופע.
כריסטופר לוסקומב שב לתפקיד הבמאי, בהפקה בה כיכבו אוליבר תורנטון כפרנק נ'פורטר, בן פורסטר (זוכה תוכנית הריאליטי Superstar של ערוץ ITV1) כבראד מייג'ורס (עד לפברואר 2013), רוקסן פלאט (כוכבת אופרת הסבון Emmerdale) כג'נט וייס (עד מאי 2013) וריידן רוברטס (משתתף The X Factor) כרוקי (עד מרץ 2013).
בניגוד להפקות קודמות, הפקה זו לא כללה ידוענים אורחים מתחלפים בתפקיד הקריין, תפקיד אשר אותו לקח על עצמו פיליפ פרנקס.
כמו כן, ההפקה כללה את כריסטיאן לברקומב (ריף ראף), אביגיל גייל (מג'נטה/סדרנית), קריס היין (קולומביה), ג'ואל מונטגיו (אדי / ד"ר סקוט) ובתפקיד הפאנטומים – מריה קווין, כריסטוס דנטה, דייוויד גייל, רייצ'ל גרונדי ואנדרו אהרן.
בחודש ינואר 2014 החל סיבוב הופעות חדש באוסטרליה של ההפקה הבריטית, לציון יום השנה ה-40 ל"מופע האימים של רוקי".
כריסטיאן לאברקומב שב לגלם את דמותו של ריף ראף, אותה כבר ביצע בסיבובי ההופעות של ההפקה בבריטניה ובניו זילנד.
את הפנטומים גילמו וינסנט הופר, מייגן אושיי, לואיג'י לוסהאה, אנג'לה סקאדני וג'יימס מקספילד.
מופע הבכורה בבריסביין התקיים ב-10 בינואר 2014, באולם Queensland Performing Arts Centre, ורץ על ל-9 בפברואר 2014.
לאחר מכן, המופע הועבר אל Crown Theatre, שם רץ בין ה-16 בפברואר ל-9 במרץ 2014.
המופע המשיך אל Adelaide Festival Centre בין ה-21 במרץ ל-13 באפריל 2014, עם מופע טרום-בכורה ב-13 באפריל 2014, בו ביצע ריצ'רד או'בריאן את תפקיד הקריין.
לאחר מכן ההפקה הציגה במלבורן, בתחנתה הסופית, ב-Melbourne Comedy Theatre.
ב-23 באפריל התקיים מופע טרום-בכורה, ב-26 באפריל התקיים מופע הבכורה בתיאטרון זה, שהמשיך ורץ עד שירד ב-22 ביוני 2014.
"מופע האימים של רוקי" יצא לסיבוב הופעות בצפון אמריקה.
צוות השחקנים כלל את פרנק גרגורי (פרנק נ'פורטר), מרסיה מיטזמן (ג'נט), פרנק פיארגו (בראד), פנדלטון בראון (ריף ראף), לורלה ברינה (מג'נטה/טריקסי), סי.ג'יי קריט (קולומביה), קים מילפורד (רוקי) וסטיב לינקולן (הקריין).
מאוקטובר 2000 ועד לינואר 2002 "מופע האימים של רוקי" הועלה מחדש בברודוויי, בתיאטרון Circle in the Square, בכיכובם של טום יואיט/טרנס מאן כפרנק נ'פורטר, אליס ריפלי כג'נט, ג'ארוד אמיק/לוק פרי כבראד, ראול אספרזה/סבסטיאן באך כריף רף, ג'ואן ג'ט/אנה גסטייר כקולומביה/סדרנית, ליאה דה לריה/ג'ייסון ווטן כאדי/ד"ר סקוט, ודפנה רובין-וגה כמג'נטה.
מאוקטובר 2001 ועד לינואר 2002 מספר ידוענים אורחים גילמו את תפקיד הקריין, שעד אז היה מבוצע בדרך כלל על ידי דיק קאבט (עם קייט קלינטון כמחליפה), והם: גילברט גוטפריד, סאלי ג'סי רפאל, רובין ליץ, צמד הקוסמים פן וטלר, העיתונאית הניו-יורקית סינדי אדמס, דייב הולמס מ-MTV, ומנחה תוכנית האירוח ג'רי ספרינגר.
הפקה זו, כמו גם הפקות אחרות שרצו באותו הזמן בברודוויי, נסגרו מוקדם מן הצפוי, בשל הפסדים כספיים בעקבות פיגועי 11 בספטמבר.
ההפקה הייתה מועמדת למספר פרסי טוני: השחקן הטוב ביותר (טום יואיט), עיצוב התלבושות הטוב ביותר, הבימוי הטוב ביותר, וההפקה המחודשת הטובה ביותר.
בחודש אוגוסט 2010 הפקה חדשה, המבוססת על הפקת סיבוב ההופעות בבריטניה של השנים 2009–2010, נפתחה בסיאול, קוריאה הדרומית בכיכובו של חואן ג'קסון כפרנק נ'פורטר וכריסטיאן לאברקומפ כריף ראף יחד עם צוות שחקנים בינלאומיים.
בעקבות הצלחתה של הפקה זו, שרצה במשך 7 שבועות, החל בנובמבר 2010 סיבוב הופעות מוגבל בניו זילנד, אשר במסגרתו הועלתה ההפקה על בימות תיאטראות שבאוקלנד, ולינגטון וקרייסטצ'רץ' עם ריצ'רד או'בריאן כקריין.
שחקני סיבוב ההופעות בבריטניה ריצ'רד מיק והיילי פלהרטי שבו לגלם את בראד וג'נט (בהתאמה) במשך השבוע האחרון של ההופעות בניו זילנד, לשם טסו ימים בודדים בלבד לאחר תום סיבוב ההופעות בבריטניה, בחודש דצמבר 2010.
הפקה זו הייתה הגרסה הלא-מצונזרת הראשונה של "מופע האימים של רוקי" שבוצע בסינגפור, לאחר שהפקה קודמת שהועלתה ה-1993 הייתה מתונה יותר.
העיבוד הקולנועי של המחזמר נאסר להקרנה במדינה עד לשנת 2003.
הפקת לונדון המקורית של "מופע האימים של רוקי" זכתה בפרס המחזמר בטוב ביותר בטקס פרסי Evening Standard בשנת 1973. בנוסף, הן הפקת ברודוויי המקורית והן הפקת ברודוויי המחודשת משנת 2000 היו מועמדות לפרס טוני ולפרס Drama Desk.
שנה פרס קטגוריה מועמד תוצאה 1973 פרס Evening Standard המחזמר הטוב ביותר
שנה פרס קטגוריה מועמד תוצאה 1975 פרס טוני עיצוב התאורה הטוב ביותר צ'יפ מונק Drama Desk שחקן בתפקיד ראשי במחזמר טים קארי שחקנית בתפקיד ראשי במחזמר בוני אנטן חוויה תיאטראלית יוצאת דופן
הפקת ברודוויי המחודשת משנת 2000
שנה פרס קטגוריה מועמד תוצאה 2001 פרס טוני ההפקה המחודשת הטובה ביותר של מחזמר שחקן בתפקיד ראשי במחזמר טום יואיט הבימוי הטוב ביותר של מחזמר כריסטופר אשלי עיצוב התלבושות הטוב ביותר דייוויד סי.
וולארד Drama Desk ההפקה המחודשת הטובה ביותר של מחזמר שחקן בתפקיד ראשי במחזמר טום יואיט הבימוי הטוב ביותר של מחזמר כריסטופר אשלי הכוריאוגרפיה הטובה ביותר של מחזמר ג'רי מיטשל עיצוב תפאורה טוב ביותר של מחזמר דייוויד רוקוול Theatre World ראול אספרזה
מילות השיר "שיר באנגלית" לא מופיעות בחוברת המילים
מופע הירח הוא צורת הירח הנראית לצופה הנמצא בכדור הארץ.
במהלך החודש מופעי הירח המואר משתנים בצורה מעגלית בהתאם לשינויים במיקומם של כדור הארץ והירח מ-100% – ירח מלא, ל-0% – הירח אינו נראה כלל מכדור הארץ.
לאמיתו של דבר החלק המואר של הירח אינו משתנה במהלך כל החודש (מלבד בזמן ליקוי ירח) והשינוי במהלך החודש הוא רק ביכולת של הצופה מכדור הארץ לראות את הירח.
שינויים נוספים במופעי הירח המתרחשים במהלך החודש הם שעת הזריחה והשקיעה של הירח, ומיקומו של הירח בכיפת השמיים.
מופעי הירח מושפעים גם ממיקומו של הצופה בכדור הארץ.
באסטרולוגיה מופעי הירח במזלות השונים היא בהתאם למזל השמש ששהתה ברגע הלידה.
הודות לקרבתו הרבה של הירח לכדור הארץ ניתן לצפות בו בקלות רבה מכדור הארץ ואף להבחין במכתשים הרבים הפזורים עליו.
הופעת הירח לצופה מכדור הארץ אינה קבועה ומשתנה במעגליות לאורך החודש, שינויים אלו אינם מתרחשים בירח עצמו אלא באופן שבו הירח נראה לצופה מכדור הארץ והם נובעים מתנועת כדור הארץ והירח לאורך החודש ומסיבות נוספות.
קימים מספר שינויים במופעי הירח מכדור הארץ:
לירח אין אור עצמי, אורו של הירח הוא השתקפות של אור השמש עליו.
בכל רגע נתון (חוץ מזמן ליקוי ירח) לירח יש צד מואר שאור השמש מגיע אליו וצד חשוך שאינו מואר באור השמש.
בשל הקפת הירח את כדור הארץ בכל חודש, משתנה במהלך החודש זווית הצפייה מכדור הארץ על חלקו המואר של הירח.
בתחילת החודש העברי הירח נמצא בין כדור הארץ לשמש (אך בזווית, והוא אינו מסתיר את השמש כמו בליקוי חמה) וכל צידו המואר של הירח פונה לשמש ולכיוון כדור הארץ פונה רק חלקו החשוך.
ולכן בימים אלו הירח אינו נראה כלל לצופה מכדור הארץ.
באמצע החודש העברי כדור הארץ נמצא בין השמש לירח וכל חלקו המואר של הירח פונה לכיוון כדור הארץ ולכן מכדור הארץ נראה "ירח מלא".
בשל הקפת הירח את כדור הארץ בכל חודש משתנה זווית שבה פונה חלקו המואר של הירח במהלך החודש בצורה מעגלית בין 0% ל-100% וכך נוצרים מגוון הצורות הקיימות במופעי הירח, החל מחרמש הניתן לצפייה בכדור הארץ במולד הלבנה, ועד לירח מלא הנראה אמצע החודש.
למופעי הירח השפעה על התאורה בשעות הלילה וכאשר הירח במופע 'ירח מלא' הוא מאיר את כדור הארץ באופן המקסימלי וניתן לצאת לשטח ללא פנס.
אף על פי שהופעת הירח בצורותיו השונות שוות לצופים מכל כדור הארץ, קיים שינוי בזווית הצורה על פי מיקום הצופה בכדור הארץ.
לדוגמה הצופה מחלקו הצפוני של כדור הארץ יראה את החרמש בתחילת החודש כשחלקו החסר של הירח (הפינות החדות) פונה לשמאל הצופה ואילו בחצי השני של החודש יראו מופעים אלו בצורה הפוכה כשחלקו החסר של הירח פונה לימינו של הצופה.
ואילו הצופה מחלקו הדרומי של כדור הארץ יראה את החרמש בתחילת החודש כשחלקו החסר (הפינות החדות) פונה לימינו ובסוף החודש הם יפנו לשמאלו.
באופן זה הצופה במופעי הירח יכול לדעת האם מדובר בירח מתמלא או נחסר, בהתאם למיקומו בכדור הארץ ולהעריך את התאריך בחודש העברי.
הירח אינו מקור אור עצמאי אלא גרם שמימי המחזיר את אור השמש, כאשר המופעים השונים שלו נקבעים על פי זווית הראייה של הצד המואר מכדור הארץ, בהתאם למיקומו במסלול הקפתו.
מולד הירח: הירח ממוקם בין כדור הארץ לשמש, כך שצדו המואר פונה הרחק מאיתנו והוא נראה חשוך או בלתי נראה.
סהר דק מלא: פס אור דק המופיע בשמי הערב לאחר המולד והולך ומתרחב מדי לילה.
רבע ראשון: חציו הימני של הצד המואר נראה לעין; הירח זורח בצהריים ונמצא בשיא גובהו בשמי הערב.
ירח מלא: הצד הפונה לכדור הארץ מואר במלואו, והירח זורח במזרח במקביל לשקיעת השמש.
רבע אחרון: חציו השמאלי של הצד המואר נראה לעין; הירח זורח סביב חצות הלילה.
סהר דק חסר: פס אור דק המופיע בשמי הבוקר לפני הזריחה, שהולך ומתכווץ עד למולד הבא.
המרחק של הירח מכדור הארץ נע בין כ-357,000 קילומטר וכ-406,000 קילומטר כתוצאה ממסלולו האליפטי סביב כדור הארץ בכל חודש.
כאשר הירח נמצא בנקודה קרובה ביותר במסלולו לכדור הארץ הוא נראה גדול יותר לצופה מכדור הארץ.
כאשר הירח ימצא בנקודה הקרובה ביותר בעת ירח מלא, הוא יראה גדול יותר בכ-14% בקוטר (ובכ-30% בשטח) ויאיר 30% אחוז חזק יותר מהירח המלא הקטן ביותר, תופעה זו נקראת ירח-על .
יש להבדיל בין ירח-על לתופעת "אשליית הירח".
כאשר הירח נצפה מכדור הארץ מול האופק הוא נראה לצופה גדול במאות אחוזים מגודלו הנראה בגובה הרקיע.
תופעה זו נקראת "אשליית הירח" והיא אינה נגרמת מקרבתו של הירח לכדור הארץ.
לדעת חוקרים רבים מדובר באשליה אופטית הנובעת מהשוואה של הירח לעצמים על פני כדור הארץ נראים באופק.
בכל עת לירח יש צד מואר שעליו משתקף אור השמש וצד חשוך הנסתר מקרני השמש.
לעיתים גם הצד החשוך של הירח מואר באור חלש יותר המגיע מהשתקפות קרני השמש המאירים על כדור הארץ ועל האטמוספירה שלו.
במקרים אלו ניתן לראות מכדור הארץ את חלקו החשוך של הירח מואר באור קלוש.
תופעה זו נקראת 'אור ארץ' (באנגלית Earthshine).
היות שהירח מקיף את כדור הארץ במהלך החודש הירחי (29.5 יום – חודש סינודי) הוא מופיע מדי לילה במהלך החודש במיקום שונה בכיפת השמיים.
בעת מולד הירח הוא מופיע במערב ובסמיכות למיקום שקיעת השמש ברקיע ונע לאורך הלילה לכיוון מזרח, וכאשר הירח הולך ומתמלא מיקום הופעתו בכיפת השמיים מתרחק ממערב ופונה לכיוון מזרח, עד אשר הירח במופע מלא הוא נראה בעת זריחתו במזרח הרקיע במקום המנוגד לשמש בשקיעתה.
החל מאמצע החודש הירחי, כאשר הוא הירח הולך ומתקטן הופעתו שבה ומתקרבת לצד מערב ומתקרב למיקום של השמש ברקיע בשעת שקיעתה.
מיקום הירח בכיפת השמיים לצופה מכדור הארץ משתנה גם בהתאם למיקום הצופה.
הצופה ברקיע מחצי הכדור הצפוני, יראה את הירח בתחילת החודש כשהוא משמאל לשמש, במהלך החודש יתרחק הירח ממיקום השמש ברקיע אל המיקום הנגדי לשמש.
לאחר אמצע החודש ישוב הירח להתקרב למיקום השמש ברקיע ויראה מימין לשמש, עד שיעלם לחלוטין.
לאחר המולד יופיע שוב הירח במופע חרמש משמאל לשמש.
לעומת זאת לצופה בירח מחצי הכדור הדרומי יראה הירח בתחילת החודש מימין לשמש, ובחציו השני של החודש משמאל לשמש.
שינוי זה במיקום הירח ברקיע במהלך החודש מתרחש הודות למסלול הקפת הירח את כדור הארץ (ניתן לראות את ההמחשה למיקום הירח ביחס לכדור הארץ ולשמש באיור).
המושג זריחת הירח מתייחס לשעה ביממה בה נגלה הירח לצופה מכדור הארץ, והמושג שקיעת הירח הוא הזמן שבו כבר לא ניתן לצפות בירח בכדור הארץ.
עיתוי זריחת הירח ושקיעתו משתנה מדי יום בהתאם למיקומו של הירח ביחס לכדור הארץ.
היות שכדור הארץ נע על צירו מידי יממה ניתן לצפות בירח רק כאשר הנקודה בכדור הארץ בה מצוי הצופה פונה אל הירח, אך כאשר כדור הארץ סובב על צירו נקודה זו אינה פונה אל הירח ולא ניתן לצפות בירח מכדור הארץ.
(בדומה לשמש הנסתרת מכדור הארץ בלילה וגלויה במהלך היום.
שעת הזריחה והשקיעה של הירח ניתנים לניבוי כללי על פי מופעו של הירח, משום שמופעי הירח מעידים גם על מיקומו של הירח ביחס לכדור הארץ והשמש (ראה איור).
כאשר הירח הוא במופע חסר (בתחילת החודש העברי) הירח קרוב בזווית מופעו לשמש ומשכך שעות הזריחה והשקיעה של הירח דומות לשעות הזריחה והשקיעה של השמש.
כאשר הירח מתקרב למופע ירח מלא הוא מתרחק ממיקום השמש בכיפת השמיים למיקום המנוגד לשמש ולכן שעות הזריחה והשקיעה של הירח יהיו בשעות המנוגדות לשעות זריחת ושקיעת השמש.
וכך בהתאם להקיף הירח את כדור הארץ ולשינוי מופעי הירח משתנים גם שעות זריחת ושקיעת הירח לאורך כל החודש.
בכל יום אנו מבחינים באיחור בזריחתו של הירח של 50 דקות בממוצע מלילה אחד למשנהו.
לדוגמה, באמצע החודש העברי, כשהירח במופע "ירח מלא" הוא זורח כשהשמש שוקעת ושוקע כאשר השמש זורחת.
ברבע הראשון של החודש (חצי ירח) הוא יזרח בחצות היום וישקע בחצות הליל (בכל עונות השנה).
בסמוך לזמן המולד כשהירח במופע 'חרמש' הירח יזרח וישקע במקביל לזריחת ושקיעת החמה.
טבלת מופעי הירח מחצי הכדור הצפוני
למופע הירח השפעה על מצוות קידוש החודש.
במצוות קידוש החודש נדרשים הסנהדרין לקבוע את לוח השנה על פי קבלה וחקירה של עדים המעידים על ראית מולד הלבנה, ועל פי עדותם קובעים הסנהדרין האם החודש הנוכחי יהיה חודש חסר (29 יום) או חודש מלא (30 יום) ומועד "ראש חודש" של החודש הבא.
לעדות זו ולקביעה הבאה בעקבותיה משמעות גדולה על קביעת מועדי החגים ולוח השנה.
מתוך רצון לחקור ולאמת את עדות העדים על ראייתם את מולד הירח, עסקו החכמים בלימוד כלל מופעי הירח, צורותיו, מיקומיו בכיפת השמיים ושעות זריחתו והשקיעתו, וכך יכלו לבחון האם העדות על ראית המולד היא אמיתית או שמדובר בעדות שקר (שכן היו קבוצות שפעלו לשבש את מצוות קידוש החודש כמו הבייתוסים).
הבולטים בתחום זה היה רבן גמליאל שאף החזיק מיצגים הממחישים את מופעי הירח השונים.
מספר סוגיות במסכת ראש השנה עוסקות בהרחבה במופעי הירח השונים.
מחקרים מצביעים על כך כי בלילות ירח מלא איכות השינה נפגעת עד עשרות אחוזים.
מופע הוא כותר ספר אוסף שיריה של המשוררת יונה וולך, אשר נערך ערב פטירתה של המשוררת ממחלת הסרטן, וראה אור בהוצאת הקיבוץ המאוחד בשנת 1985.
וולך הרבתה לעסוק ביצירתה, שעד לתחילת שנות השמונים, באהבה ומיניות, שפיות ושיגעון, כחוויות יסוד בחיים האנושיים, תוך שהיא עושה שימוש במרכיבים ביוגרפיים; היא תיארה את עוצמתם והשפעתם על נפשה וגם ערערה על גבולות התקפות של מושגים ותפיסות שלהם בתרבות המקומית והכללית.
כמו ביצירתה בכללה, גם בקובץ זה המשוררת מערבת בשפה הפואטית ניסוח גבוה המצטט מהספרות העברית לדורתיה, יחד עם אמירות שנלקחו "מן הדיבור" הישראלי ואיתן תצורות שפה חדשות שיצרה היא.
כך למשל בשיר "התחלנו להביא דוגמאות מהחיים", היא אוספת קלישאות לכאורה של אמירות אוהבים, אבל, בשונה מחלק מיצירותיה מן העשורים הראשונים, מבלי להצליף או להביא לאיפוס את הכוונה הפנימית של דבריהם; ועם אירוניה דקה והיגדים סותרים - סגנונה הקבוע, אווירה של פיוס ונועם שורה על המלל השירי:
תנין אשהיש לי במה בראש
פוסע מקצה גורליאם תיתקע במסע אל אס די
אם תלך למסע אל אס די
הכלאה של שתי טעויות נותנת חיוב שלילי
כל הריגושים מרדו בי כעבדים
מופלא הסמוך לאיש הוא מושג תלמודי-הלכתי, המתאר ילד הקרוב להיות בן מצוות, כלומר בן 12 לזכר או בת 11 לנקבה.
לגיל זה ישנה משמעות בדיני "הפלאה" (התחומים בהם ישנה החלת חלות באמצעות דיבור), ולעניינים מסוימים מעשיו חלים כאילו היה גדול.
דינו של מופלא הסמוך לאיש
אף על פי שמופלא הסמוך לאיש עודנו קטן, ומשכך אינו מוגדר כבר דעת האחראי למעשיו בדרך כלל, מופלא הסמוך לאיש יכול לנדור, להישבע או להקדיש וכיוצא בזה, ונדריו חלים כנדרי גדול.
לאחר שנדר, יש לבדוק האם הוא יודע את משמעות הנדר ואם הוא מבין לשם מי הוא נודר או מקדיש, ואם התברר שהוא יודע את משמעות מעשיו, נדריו יהיו קיימים על אף שעדיין איננו נחשב איש עד גיל מצוות.
הטעם לדין זה, הוא משום שבגיל כזה אנו יכולים לבדוק אם הילד יודע מה משמעות הנדר או ההקדש.
קודם גיל זה אפילו אם הילד אומר בפירוש שהוא מבין מהו נדר, נדריו לא חלים, ולדבריו אין משמעות הלכתית.
בתלמוד הבבלי ישנה מחלוקת האם אפשרותו של מופלא הסמוך לאיש לנדור היא מדאורייתא או מדרבנן בלבד.
לדעת רבי יוחנן וריש לקיש, דין מופלא הסמוך לאיש הוא מדאורייתא ונלמד מן הפסוק שכל שיודע להפליא נדרו נדר, ואילו לדעת רב כהנא, דין זה הוא מדרבנן בלבד, ואילו הלימוד מהפסוק הוא אסמכתא.
מופלא כלומר ילד שאנו בודקים האם הוא יודע להפלות, כלומר להבין בדעתו לשם מי הוא נודר.
משתמשים בלשון "הפלאה" כי זה לשון הפסוק בעניין נדרים: "כי יפליא לנדור".
סמוך לאיש כלומר ילד שקרוב להיות בוגר.
מופיד מרעי הוא פוליטיקאי דרוזי-ישראלי, וחבר כנסת לשעבר מטעם סיעת כחול לבן בכנסת העשרים וארבע.
בנוסף, הוא קצין צה"ל במילואים בדרגת אלוף-משנה שכיהן כמפקד גדוד חרב, מפקד חטיבת החרמון, כמפקד חטיבת עודד ולאחר שירותו הצבאי היה ראש המועצה המקומית חורפיש.
מרעי נולד וגדל בחורפיש, בנם של זרפאת ומחמוד.
אחיו הגדול הוא אלוף-משנה נביה מרעי שנהרג ב-1996 בעת ששירת כסגן מפקד אוגדת עזה.
התגייס לצה"ל במסגרת גרעין נח"ל והיה בכך לדרוזי הראשון שהחל את שירותו הצבאי במסלול זה.
שירת כקצין בסיירת שקד, עבר לחטיבת הנח"ל ושירת כמפקד פלוגה וסגן מפקד גדוד 932. בהמשך שירת כקצין אג"ם בעוצבת חירם והיה חניך במכללה הבין זרועית לפיקוד ולמטה.
לאחר מכן מילא תפקידים בפיקוד המרכז, בהם סגן מפקד חטיבת עציון וקצין אג"ם של אוגדת אזור יהודה ושומרון.
לאחר לימודי תואר ראשון שימש ראש ענף חי"ר במרכז הלאומי לאימוני יבשה, ובשנים 1996 עד 1998 פיקד על גדוד חרב.
כאלוף-משנה פיקד על חטיבת החרמון ועל חטיבת עודד.
כמו כן שירת כראש צוות כשירות וכוננות מבצעית ביחידת מבקר מערכת הביטחון.
בוגר המכללה לביטחון לאומי ובעל תואר ראשון בהיסטוריה של המזרח התיכון ותואר שני בביטחון לאומי ומדע המדינה מאוניברסיטת חיפה.
לאחר שחרורו מצה"ל נבחר לחבר במועצה המקומית חורפיש וב-2016 נבחר לראש המועצה.
שנה לאחר מכן נבחר ליו"ר ראשי הרשויות הדרוזיות והצ'רקסיות בישראל.
לקראת הבחירות לכנסת ה-24 הצטרף מרעי למפלגת כחול לבן, הוצב במקום התשיעי ברשימתה ונכנס לכנסת לאחר הקמת הממשלה בעקבות פרישתו של השר חילי טרופר במסגרת החוק הנורווגי.
לקראת הבחירות לכנסת העשרים וחמש, הוצב במקום ה-19 ברשימת המחנה הממלכתי מטעם חוסן לישראל.
המפלגה קיבלה 12 מנדטים ולכן לא נכנס לכנסת.
באפריל 2023 מונה ליו"ר תל חי הנדסאים הנדסאים בגליל העליון.
בנובמבר 2024 נבחר כדרוזי ראשון לחבר בחבר הנאמנים של הסוכנות היהודית.
מופיד עאמר הוא קצין צה"ל במילואים בדרגת אלוף-משנה, שירת כמפקד גדוד חרב ומפקד החטיבה המערבית ביחידת הקישור ללבנון.
כיהן כראש המועצה המקומית חורפיש.
התגייס לצה"ל בנובמבר 1965 ושירת ביחידת המיעוטים.
כקצין שירת בפלס"ר 244 "שחר" וב-1972 מונה לסגן מפקד פלוגה בחטיבת גולני.
לאחר מכן מונה למפקד פלוגה ביחידת המיעוטים שעסקה במשימות ביטחון שוטף בסיני.
במלחמת יום הכיפורים שירת כמפקד פלוגת טירונים ביחידת המיעוטים ולחם עמה בקרבות בגזרת רמת הגולן.
לאחר המלחמה שירת כסגן מפקד סיירת שחר ובשנים 1975 עד 1977 פיקד עלייה.
במהלך תקופת פיקודו היה מעורב בהיתקלויות רבות עם מחבלים, נפצע מספר פעמים והוא נכה צה"ל.
על פועלו הוא זכה לצל"ש הרמטכ"ל ב-1976 והסיירת זכתה לצל"ש אלוף כיחידה.
ב-1978 מונה למפקד גדוד מילואים בעוצבת ברעם וב-1979 מונה למפקד גדוד חרב.
לאחר לימודים במכללה לפיקוד ולמטה מונה ב-1982 למפקד גזרה בצפון סיני ולאחר מכן שירת כראש מטה אוגדה בפיקוד הדרום.
ב-1987 מונה למפקד החטיבה המערבית ביחידת הקישור ללבנון (יק"ל) ובשנים 1989 עד 1992 שירת כסגן מפקד יק"ל.
לאחר שחרורו כיהן כראש המועצה המקומית חורפיש ממאי 1996 עד 2003. מכהן כיו"ר האגודה למען החייל הדרוזי.
מופיד גאנם הוא קצין צה"ל במילואים בדרגת תת-אלוף.
כיהן כסמנכ"ל בכיר במשרד המשפטים ומכהן סמנכ"ל חירום וביטחון בחברת החשמל.
גאנם נולד וגדל במע'אר שבגליל, בן למשפחה דרוזית-ישראלית.
אביו היה איש מערכת הביטחון במשך שנים רבות, אחד מאחיו שירת בצה"ל כמפקד חטיבה.
התגייס לצה"ל ב-1978 ושירת כלוחם בחיל הרגלים, ב-1981 סיים קורס קציני תחזוקה.
בתפקידו הראשון כקצין שירת כעוזר קצין התחזוקה של חטיבת הערבה, ב-1988 מונה למפקד פלוגת המפקדה של גדוד חרב, ב-1990 מונה לקצין התחזוקה של חטיבת הערבה וב-1991 לקצין התחזוקה של חטיבת גבעתי.
ב-1996 מונה לקצין התחזוקה של עוצבת עמוד האש בפיקוד הדרום וב-1998 מונה לקצין התחזוקה של המרכז לאימוני יבשה.
בשנת 2000 מונה לראש מחלקת התחזוקה במפקדת זרוע היבשה וקודם לדרגת אלוף-משנה.
ב-2004 מונה לקצין התחזוקה הפיקודי של פיקוד המרכז.
ב-2007 מונה לראש מחלקת תוא"ם (תורה, ארגון ומשאבי אנוש) במפקדת קצין לוגיסטיקה ראשי וכסגן קצין לוגיסטיקה ראשי.
בנובמבר 2009 מונה לקצין לוגיסטיקה ראשי בדרגת תת-אלוף ושירת בתפקיד עד נובמבר 2013. גאנם הוא הדרוזי הראשון שכיהן כקצין חיל ראשי.
במסגרת תפקידו הוביל את הקמת עיר הבה"דים בנגב.
לאחר שחרורו מונה ב-2014 לסמנכ"ל בכיר תפעול ולוגיסטיקה במשרד המשפטים.
בסוף אפריל 2020 מונה למנהל אגף שירות לקוחות בחברת החשמל.
בתחילת מרץ 2025 מונה לתפקיד סמנכ"ל חירום וביטחון בחברה.
גאנם הוא יושב ראש מרכז המורשת הדרוזית.
הוא בוגר המכללה לביטחון לאומי, ובעל תואר ראשון במדעי המזרח התיכון ותואר שני במדעי המדינה מאוניברסיטת חיפה.
מופע הטלוויזיה של רוקי הוא רימייק לטלוויזיה משנת 2016 של סרט הקולנוע "מופע הקולנוע של רוקי" משנת 1975. את סרט הטלוויזיה ביים קני אורטגה, על פי התסריט המקורי שנכתב על ידי ריצ'רד או'בריאן וג'ים שרמן לגרסת הסרט המקורית משנת 1975.
בסרט מככבת לברן קוקס בתפקיד פרנק נ' פורטר, והוא שודר ברשת פוקס ב-20 באוקטובר 2016.
עלילת העיבוד הטלוויזיוני המחודש זהה במהותה לעלילת הסרט המקורי, עם מספר סצנות נוספות המציגות קהל הצופה בסרט באולם קולנוע.
כבר בשנת 2002 החלו בפוקס תוכניות לייצר רימייק לסרט הפולחן "מופע הקולנוע של רוקי", עם הקרנת בכורה הצפויה לשנת 2003 - לציון 30 שנה למחזמר שעליו מבוסס הסרט.
מפיק ברודוויי לשעבר גייל ברמן היה צפוי להיות מעורב בפרויקט זה, כמפיק-שותף.
גם ערוץ MTV תכנון רימייק, שיועד לצאת בשנת 2008, גם הוא עם ברמן כמפיק, אולם גם תוכניות אלו לא יצאו אל הפועל בסופו של דבר.
ב-10 באפריל 2015 פורסם כי קני אורטגה, הידוע בעיקר בזכות בימוי סרטי הקולנוע "הוקוס פוקוס", "היי סקול מיוזיקל", "Michael Jackson's This Is It", וסרטי הטלוויזיה של "היורשים", יביים את הרימייק.
ב-21 באוקטובר 2015, השחקנית המועמדת לפרס אמי לברן קוקס, הידועה בעיקר בזכות תפקידה כאסירה הטרנסג'נדרית סופיה בורסט מדרמת הכלא של נטפליקס "כתום זה השחור החדש", הצטרפה לצוות שחקני הסרט, בתפקיד המדען המטורף ד"ר פרנק נ' פורטר, תפקיד אותו גילם במקור, בשנות ה-70, השחקן טים קארי.
לו אדלר, שהפיק את הסרט המקורי, מפיק גם את הרימייק, יחד עם גייל ברמן וקני אורטגה.
פרט לבימוי ולהפקה, אורטגה הוא גם הכוריאוגרף של הסרט.
צוות העיצוב האמנותי של הסרט מתכנן "לדבוק בנאמנות לטקסט ולמוזיקה של המקור, אבל לעצב מחדש את הסיפור מבחינה ויזואלית".
הקרנת הבכורה של הסרט התקיימה ב-20 באוקטובר 2016, בערוץ פוקס.
המופע "A Time for Music" (בעברית: זמן למוזיקה), שנודע גם בשם "מופע האסק", הוא מופע מוזיקלי שנתי המשמש לגיוס תרומות עבור ארגון האסק.
המופע מתקיים ברצף מאז שנת 1987 ונחשב למופע היוקרתי ביותר של המוזיקה היהודית.
מתארחים בו גדולי הזמרים החרדים, בעיקר מסוגת המוזיקה החסידית.
הוא נערך באולמות מפוארים כמדיסון סקוור גארדן בניו יורק ולינקולן סנטר במנהטן ובעל השפעה על האוכלוסייה האורתודוקסית בארצות הברית.
מהמופע הופקו תקליטורי DVD שזכו להצלחה רבה.
את המופע יזם המפיק שייע מנדלוביץ' כשביקר במחנה הקיץ של הארגון בהרי קטסקיל שבניו־יורק בשנות ה-80, ושמע מהמנהל שבעיות תקציב גרמו לכך שזאת תהיה שנתו האחרונה של המחנה.
כששמע על כך החליט לקיים מופע שהכנסותיו ייתרמו לארגון.
לצורך כך הוא שכר את האולם היוקרתי לינקולן סנטר, ומכר כרטיסים במחירים שנעו בין 180 ל־5,000 דולרים ויותר.
כרטיס שעלה יותר מ־500 דולר כלל גם הזמנה לארוחת ערב חגיגית ומפוארת, ומי שרכש כרטיס ב־3,000 דולר הובא למופע בלימוזינה, וגם הוחזר בה הביתה בתום המופע.
המופע פורסם בשלטי ענק בשכונות היהודיות בניו־יורק, וגם בתחנת רדיו יהודית מקומית.
מופע האסק הראשון התקיים בשנת 1987 ועקב הצלחתו הפך לאירוע שנתי שמופיעים בו הזמרים והמלחינים המצליחים ביותר במוזיקה החסידית.
בין הזמרים שהשתתפו בו במהלך השנים: מרדכי בן-דוד, אברהם פריד, יעקב שוואקי, ישי ריבו, ליפא שמלצר, יצחק מאיר הלפגוט, אוהד מושקוביץ, בני פרידמן, דדי גראוכר, שלומי גרטנר, שלום למר, ברוך לוין, יוסי גרין, ברוך חייט, איצי וולדנר, אייבי רוטנברג ומשה לאופר.
זהות הזמרים שמופיעים במופע אינה מפורסמת מראש.
מנחה האירוע הוא מגיש הרדיו נחום סיגל.
הקונצרט מתקיים בדרך כלל באולמות יוקרתיים כמו לינקולן סנטר, מדיסון סקוור גארדן והמרכז לאמנויות הבמה של ניו ג'רזי, ומכיל אלפי צופים.
המופע כולל פורמטים מוזיקליים שונים, עיבודים חדשניים, דואטים שמבוצעים לראשונה במופע, ולעיתים הצגות תיאטרוניות המשולבות בנאמברים מוזיקליים.
שייע מנדלוביץ' הפיק את המופע במשך שלושים השנים הראשונות לקיומו.
מ-2016, אלי גרסטנר מפיק את המופע.
המעבד ישראל לאם היה המנהל המוזיקלי של המופע בשלושים שנים הראשונות לקיומו וניצח על התזמורת "Neginah Orchestra" (בעברית: "תזמורת נגינה") שניגנה בו.
בקונצרטים שלאחר פרישתו השתתפו מנצחים שונים, לעיתים כמה במופע אחד, בהם יואלי דיקמן, רפי גריידי, יובל סטופל ומנדי הרשקוביץ.
מופנה הוא מושג בדיני גזרה שווה המתאר מצב שבו לימוד הגזרה השווה נעשה ממילים שאינן נצרכות לאף דרשה אחרת.
מצב של מופנה משני צדדים, בו כל המילים מהן לומדים דינים לא נצרכות לדרשה אחרת, מאפשר גזרה שווה לכל הדעות.
במצבים של מופנה מצד אחד ("מופנה ושאינו מופנה") ושל שאינו מופנה קיימות דעות שונות בדברי התנאים והאמוראים.
לימוד הגזרה השווה הוא אחד מהמידות שהתורה נדרשת בהן, שעובד בדרך של השוואה בין כתובים מקראיים בדרך כלל, וכתוצאה מהדמיון הלשוני-פילולוגי מחיל עליהם הגדרות ודינים שונים.
כמו כן, כשלומדים בגזרה שווה דין בעניין אחד מעניין שני, יש כורח ללמוד ממנו גם את שאר הדינים הנוהגים בעניין שממנו נלמדת הגזרה השווה (דון מינה ומינה, לעומת דון מינה ואוקי באתרה).
אחד מפרטי הדינים החלים על דרך הלימוד של גזרה שווה הוא המופנה.
משמעות "מופנות" המקרא היא שאין לומדים ממנו דרשה אחרת - לאו דווקא גזרה שווה אחרת.
כפועל יוצא, מפסוק שהמילים בו אינן מיותרת בשום צורה לצורך תיאור המאורעות, אי אפשר ללמוד גזירה שווה.
לשון "מופנה" קיימת במקורות תנאיים ואמוראיים גם ביחס לבני אדם ולא רק לפסוקים, כך למשל במשנה ביבמות מתואר מצב בו .
לשון "לאפנויי" (להיפנות לעניין דרשה ממנו) משמשת בתלמוד גם במובן של התפנות של אנשים, אם במובן של יציאה ממקום ואם במובן של להתפנות לבית שימוש.
דין מופנה קיים רק בגזרה שווה, ולא באף אחת מהמידות האחרות שהתורה נדרשת בהן או בסוגי לימוד תלמודיים אחרים, ובכלל זה היקש הלכתי, כלל ופרט ופרט וכלל.
כמו כן, דין מופנה אינו נוהג בגזרה שווה של גילוי מילתא.
התלמוד הבבלי במסכת נידה () מביא חילוק בין גזרות שוות בנושא מידת המופנות של הפסוקים מהם לומדים אותן:
רוב לימודי גזרה שווה באים על פסוקים שהמילים שנדרשות מהם גזרה שווה בהם לא נדרשות לאף עניין אחר.
כמו כן, על גזרה שווה מופנה משני צדדים אין משיבים (מקשים מסברא) לכל הדעות.
רש"י מסביר כלל זה כך: – כלומר, מפני ששני הצדדים מופנים וקבלה למשה מסיני שיש בפסוקים האלו גזרה שווה, אנו רואים לימוד זה כאילו הוא כתוב במפורש ("בהדיא") בתורה.
לימודי גזרה שווה מסוימים באים משני פסוקים שרק אחד מהם נותר פנוי לדרשה, בעוד מהשני כבר נדרש דין מסוים.
במקרה של לימוד כזה, לכל הדעות אפשר להעמידו כלימוד, אך בשאלה האם ניתן להקשות על לימוד זה מסברה ישנה מחלוקת תנאים.
רבי ישמעאל אומר כי אין מקשים על לימוד שכזה, וחכמים חולקים עליו ואומרים שאכן "משיבים" על לימוד כזה.
בכל מקרה, גם רבי ישמעאל מסכים שבמקרה שניתן ללמוד דין אחד משתי גזרות שוות שונות, שאחת מופנה משני צדדים ואחת רק מצד אחד, לומדים מזו המופנה יותר.
לימודי גזרה שווה מעטים נלמדים מפסוקים ששניהם כבר נצרכים לדרשה אחרת.
בנושא קבלה של גזרה שווה כזו נחלקו אמוראים.
שמואל סובר שמגזרה שווה כזו לא ניתן ללמוד כלל, ולעומתו רבי אלעזר בן פדת סובר כי ניתן ללמוד גזרה שווה כזו על אף אי-מופנותה משום צד.
בכל מקרה, גם רבי אלעזר מסכים שעל גזרה שווה שאינה מופנה כלל אכן משיבים ומקשים מסברא, ושבמקרה בו לפנינו גזרה שווה כזו וגזרה שווה מופנה יותר, דנים מהלימוד המופנה יותר.
בתלמוד הירושלמי מובאת דעת רבי עקיבא, שסובר שלומדים גזרה שווה גם כשאינה מופנה כלל: .
דין מופנה וקבלה למשה מסיני
בשיטת שמואל דנו פרשני התלמוד, ושאלו לשיטתו, שגורס כי מגזרה שווה שאינה מופנית כל עיקר אין למדים כלל, מדוע ניתנה גזרה שווה כזו הלכה למשה מסיני (ככל הגזרות השוות, כביכול), כאשר אין אפשרות ללמוד ממנה?
לפי מספר ראשונים, ביניהם השיטה מקובצת והריטב"א, מגזרה שווה שאינה מופנה כלל שניתנה למשה מסיני ניתן ללמוד אף לדעת שמואל.
שאלה זו דורשת דיון בשיטות השונות בראשונים בנוגע לקונספט הכללי של הגזרה השווה, המשליכות באופן ישיר על הצורך בעצם הימצאותו של פסוק בסטטוס של מופנה.
הנחת היסוד הפשוטה כאשר דנים בגזרה שווה קובעת שכל לימודי הגזרה השווה ניתנו למשה מסיני.
תשובתו של היעב"ץ היא שכל סוגיה זו היא לדעת מי שלא סובר ככלל של "אין אדם דן גזרה שווה מעצמו", דעה שניתן לראותה בדברי רבי מאיר מוקדם יותר באותה מסכת.
משמעות דבריו היא שהקבלה של הגזרות השוות היא לא קבלה מלאה כפשוטה, כלומר לימוד מילה ספציפית מפסוק ספציפי עם אותה מילה בפסוק ספציפי אחר, והגדרה מדויקת של משמעות הלימוד.
לדעת הרמב"ן הקבלה ממשה רבנו היא של מילה בפסוק מסוים, שמהשוואתה למילה כזו במקום אחר (שלא צוין היכן הוא) ניתן ללמוד דין מסוים.
על פי תירוץ זה מיושבות הקושיות והמהלכים בכלל התלמוד על לימודי גזרה שווה, כפי שניתן לראות במקומות רבים, ומיושבת הקושיה בנושא הקבלה שאיתה התמודדו היעב"ץ והריטב"א.
לעומת כל זה, בסיום דבריו מסייג הרמב"ן את הכלל שהביא, בכך שאומר "בשמא", כלומר כהשערה, שמלכתחילה היו כל הגזרות השוות למדות למשה מסיני באופן מלא ומפורט, ונשתכחו מעם ישראל בימי האבל על מות משה, כפי שמובא בתלמוד במסכת תמורה.
השל"ה, בספרו על כללי התלמוד, בכלל המדות, מצטט את הרב ישועה בן יוסף הלוי, שמתייחס בספרו "הליכות עולם" למאמר הרמב"ן ואף מוסיף עליו:
מופידה טלאטלי (בערבית תוניסאית: مفيدة التلاتلي; 4 באוגוסט 1947 – 7 בפברואר 2021) הייתה עורכת קולנוע, תסריטאית קולנוע, במאית קולנוע ופוליטיקאית תוניסאית.
היא מפורסמת בזכות בימוי, כתיבת ועריכת סרטה "שתיקות הארמון" משנת 1994, אשר זכה במספר פרסים בינלאומיים, ביניהם פרס מצלמת הזהב בפסטיבל הקולנוע בקאן.
טלאטלי נולדה בסידי בו-סעיד, כפר אמנים במטרופולין תוניס, עיר הבירה של תוניסיה, בשנת 1947. היא גילתה את עולם הקולנוע בזכות המורה שלה לפילוסופיה, ובזכות הגילוי היא עברה בשנת 1965 לפריז, שם למדה עריכה ותסריטאות במכון ללימודי סרטים מתקדמים.
בשנת 1972 היא חזרה לתוניסיה והחלה לערוך סרטים, כאשר ביניהם נמצאים הסרטים "Sama" משנת 1988 שבוים על ידי נג'יה בן מברוק ו-"Halfaouine Child of the Terraces" משנת 1990 שבוים על ידי פריד בוגדיר.
בשנת 1994 הוקרן סרט הבכורה שלה, "שתיקות הארמון", אותו ביימה, כתבה וערכה, בהשראת החוויות המאתגרות שעברה אמה כערביה.
הסרט זכה לביקורות משובחות ובמספר פרסים, ביניהם פרס מצלמת הזהב מפסטיבל הקולנוע בקאן, תנית הזהב מפסטיבל הסרטים קרתגו וגביע סאת'רלנד ממכון הסרטים הבריטי.
בהמשך, בספטמבר 2012, נחשב על ידי במאי ומבקר הקולנוע מארק קאזינס כאחד הסרטים הטובים ביותר מאפריקה.
בשנת 2000 הוקרן סרטה השני, "עונת הגברים", בפסטיבל הקולנוע בקאן.
שנה לאחר מכן, בשנת 2001, היא ישבה כשופטת בפסטיבל הקולנוע בקאן, כאשר היא הבמאית השנייה ממגרב שהייתה במעמד זה, לאחר בוגדיר שהיה שם עשור לפני.
באותה שנה היא גם הייתה יושבת הראש בתחרות פסטיבל הקולנוע הים תיכוני במונפלייה.
בשנת 2004 הוקרן לראשונה סרטה השלישי והאחרון, "Nadia et Sarra", אשר כיכבה בו היאם עבאס בתפקיד הראשי לצד דורה זרוק.
בשנת 2011 מונתה להיות שרת התרבות של תוניסיה על ידי הקבינט השני של מוחמד גנוצ'י, לאחר המהפכה בתוניסיה והדחתו של נשיא תוניסיה זין אל-עאבדין בן עלי.
היא הייתה בתפקיד זה עשרה ימים ולאחר מכן הוחלפה על ידי עז א-דין באש שאוש.
ב-7 בפברואר 2021, בגיל 73, טלאטלי נפטרה ממחלת נגיף הקורונה, כאשר היא הותירה אחריה בעל, שני ילדים וחמישה נכדים.
מופע אור-קולי הוא מיצג שמשלב תמונה (שקופית, סרטון, הולוגרמה, פעלולי תאורה) וקול (מוזיקה, קריינות) לשם הצגתו של נושא מסוים.
מופע אור-קולי משמש באתרי תיירות, להצגת ההיסטוריה של האתר, למטרות הדרכה, בידור ועוד.
מופע אור-קולי נערך באולם המיועד לכך, על-גבי מסכים בשטח פתוח, או על-גבי האתר שבו עוסק מופע זה.
לעיתים משולבים במופע אמצעי המחשה נוספים, כגון התזת מים או הרעדת המושבים.
הציוד הבסיסי למופע אור-קולי הוא מכשיר לאחסון המופע (וידאו טייפ, DVD, מחשב וכדומה) מקרן להקרנת המרכיב הוויזואלי ורמקולים להשמעת המרכיב הקולי.
עם אתרי התיירות בישראל המציגים חיזיון אור-קולי נמנים מגדל דוד, מצדה, גן לאומי בית שאן ורבים אחרים.
מופלח שלאעטה (נולד ב-3 ביולי 2000) הוא כדורגלן ערבי-ישראלי המשחק בעמדת המגן הימני בהפועל נוף הגליל.
שלאעטה נולד בסח'נין, ושיחק במחלקות הילדים של בני סכנין.
בשנת 2014 החל לשחק במחלקת הנוער של מכבי תל אביב: במדיה שיחק בליגת העל בכדורגל לנוער ובליגת האלופות לנוער.
לקראת עונת 2019/2020 הושאל לבית"ר תל אביב בת ים, ובמדיה רשם 59 הופעות ו-5 שערים.
בינואר 2021 הושאל לבני סכנין עד לתום העונה, ובתום העונה חודשה ההשאלה לעונה נוספת.
את הופעת הבכורה שלו ערך בליגת העל ב-28 בינואר 2021, כשפתח בהרכב בניצחון קבוצתו 1–0 על הפועל באר שבע בבית.
ב-24 במאי 2021 כבש את שער הבכורה שלו בליגה, בהפסד 2–3 להפועל תל אביב במחזור הסיום של העונה.
ב-8 ביולי 2022 חתם במכבי בני ריינה.
בספטמבר 2024 חתם בהפועל עכו.בפברואר 2026 חתם בהפועל נוף הגליל.
שלאעטה שיחק בנבחרות הנוער הצעירות של נבחרת ישראל.
מופע הבכורה החגיגי של מיקי הוא סרט הנפשה קצר אמריקאי משנת 1933. הסרט הופק על ידי וולט דיסני, בוים על ידי ברט גילט וכולל פרודיות על כמה שחקני קולנוע הוליוודיים מפורסמים משנות ה-30. זהו הסרט הקצר ה-58 בסדרת הסרטים "מיקי מאוס" והשמיני שיצא באותה השנה.
מספר מקורות טוענים ששם הסרט הוא "Mickey's Gala Premiere" (הפרימיירה החגיגית של מיקי).
עם זאת, ניתן לראות בבירור את המילה "Premier" (ראש וראשון) בפתיח הסרט.
לסרט, שבמקור היה בשחור-לבן, יצאה גרסה עם צבע בשנת 1991.
הסרט החדש של מיקי מאוס יוצג בבכורה בהתיאטרון הסיני של גראומן בהוליווד.
כמה ידוענים הוליוודיים מגיעים כולם בלימוזינות כדי להשתתף באירוע מיוחד זה.
בחוץ קבוצת שוטרי קיסטון (בן טרפין, פורד סטרלינג, מאק סויין, הארי לנגדון וצ'סטר קונקלין) שומרים על התנועה.
ואלאס בירי, מארי דרסלר, ליונל ברימור, ג'ון ברימור ואתל ברימור יוצאים מהלימוזינה הראשונה, כולם מחופשים כמו בסרט "רספוטין והקיסרית" (1932).
בסוף לורל והארדי יוצאים גם מהמכונית ואיש השירות סוגר את הדלת מאחוריהם, בעוד ארבעת האחים מרקס מוציאים את ראשם מחלון המכונית.
בסצנה הבאה מוריס שבלייה, אדי קנטור, הלבוש כמו בסרט "הילד מספרד", וג'ימי דוראנט שרים בתורות מול מיקרופון.
אחריהם מגיעים ג'ין הארלו, ג'ואן קרופורד, הלבושה כמו בסרט "גשם", וג'נט גיינור אשר שרות יחד מילים חדשות לשיר.
לבסוף הרולד לויד, קלארק גייבל, אדוארד ג'י רובינסון ואדולף מנז'ו מצטרפים לסיום השיר.
המנחה סיד גראומן מקדם בברכה את כל האורחים.
בראון נכנסים כרגיל אך צ'ארלי צ'פלין מתגנב פנימה.
מיד באסטר קיטון נכנס פנימה ואחריו האחים מרקס המוסתרים כולם מתחת למעילו של גראוצ'ו מרקס.
מיי וסט נכנסת, לבושה כמו בסרט "היא עשתה לו עוול", ואומרת את השורה המפורסמת שלה, "למה שלא תבוא מתישהו ותראה אותי?", שמזעזעת ומביכה את גראומן.
ואז מיקי, מיני מאוס, פלוטו, הוראס הורסקולר וקלרבל הפרה מגיעים בלימוזינה כשהקהל מריע להם.
בתוך אולם התיאטרון הסרט החדש של מיקי, "הרומן הדוהר", מוצג בהקרנתו הבכורה.
העלילה סובבת סביב מיקי ומיני שמנגנים יחד מוזיקה, כשלפתע פיט רגל-עץ חוטף את מיני ורוכב על סוס (הוראס הורסוקלר).
מיקי רודף אחרי פיט ובסופו של דבר מביס אותו ומציל את מיני שאומרת לו "הגיבור שלי".
כל האורחים בתיאטרון נעים באופן קיצבי למוזיקה.
ניתן לראות את הלן הייז, ויליאם פאוול, צ'סטר מוריס, גלוריה סוונסון וג'ורג' ארליס בקהל.
בסצנות הקלוז-אפ הבאות אפשר לזהות את ג'ימי דוראנט, ואלאס בירי, מארי דרסלר, רודי ואלה, אדי קנטור, ג'ואן קרופורד, ויל ה.
הייז (לבוש כמלך בהתייחס לתפקידו כ"צאר הצנזורה") וכן גם מירנה לוי.
אד וין, הצמד וילר ווולסי והצמד לורל והארדי צוחקים כולם עם הסרט.
בלה לוגוסי (לבוש כרוזן דרקולה), פרדריק מארץ' (לבוש כמיסטר הייד) ובוריס קרלוף (לבוש כהמפלצת של פרנקנשטיין) עושים את אותו הדבר, אבל בצחוק מרושע ומפחיד.
בראון צוחק כל כך חזק שהפה העצום שלו נפתח לרווחה, בעוד באסטר קיטון שומר על פני הפוקר שלו.
ג'ימי דוראנט ודאגלס פיירבנקס צוחקים כל כך חזק שהם "מתגלגלים מצחוק" פשוטו כמשמעו.
אליהם מצטרפים גראוצ'ו מרקס, ג'ו א.
בראון, צ'רלי צ'פלין, הרולד לויד ולורל והארדי.
עם סיום הסרט כל הקהל מוחא כפיים ומריע, אבל מיקי כל כך ביישן שויל רוג'רס חייב למשוך אותו על הבמה בחבל.
כל שחקני הוליווד ניגשים ולוחצים את ידיו (ורגליו) של מיקי כדי לברך אותו על הצלחתו.
לאחר מכן גרטה גרבו, שכבר לא רוצה להיות לבד, עולה לבמה ומרעיפה נשיקות על פניו של מיקי.
מיקי מתעורר במיטתו, בעוד פלוטו מלקק את פניו.
מיקי תוהה אם הוא חלם, מסלק את פלוטו ממיטתו וחוזר לישון כשהמסך נסגר.
ידוענים הוליוודיים נוספים שאפשר להבחין בסצנות הקהל: קונסטנס בנט, וורנר בקסטר, ווולט דיסני (בתור האדם הרביעי מימין, בסצנה ששאר השחקנים נרתעים בגלל שגרבו עלתה לבמה).
מוריס שבלייה, אדי קנטור, ג'ימי דוראנט ואד וין - ג'רי לסטר
שאר הידוענים - לא ידוע
הסרט המוקרן שנראה בסרט זה, "הרומן הדוהר", נוצר באופן בלעדי עבור "מופע הבכורה החגיגי של מיקי".
אף סרט נפרד של מיקי מאוס לא נושא את הכותרת הזו, אם כי עלילתו והעיצוב של דמותו של פיט מזכירים סרט קודם של מיקי, "הגאוצ'ו הדוהר".
אד וין גילם מאוחר יותר את הכובען המטורף בסרט "עליסה בארץ הפלאות" (1951) והדוד אלברט ב"מרי פופינס" (1964).
מוריס שבלייה גילם מאוחר יותר את פרופסור ז'אק פאנאגל ב"ילדי רב החובל גרנט" (1962) ואת האב סילביין ב"הקופים באים, האמריקאים באים!" (1967), ושר את שיר הנושא של הסרט "חתולים בצמרת".
שני שחקנים אלו קיבלו בהמשך את התואר אגדת דיסני, פרס שניתן לאלה שתרמו תרומה יוצאת דופן לחברת וולט דיסני.
אדולף מנז'ו ערך את הופעתו האחרונה בסרט "פוליאנה" משנת 1960.
הלן הייז גילמה מאוחר יותר את מיס שטיינמץ ב"החיפושית דוהרת שוב" משנת 1974.
גם ג'ימי דוראנט וגם הצמד הקומי סטן לורל ואוליבר הארדי יחלקו הופעה לצידו של מיקי בסרט של חברת מטרו גולדווין מאייר משנת 1934, "Hollywood Party", כאשר דוראנט אפילו מקיים אינטראקציה עם דמותו של מיקי.
זו הייתה הפעם הראשונה שמיקי הוצג באינטראקציה עם בני אדם.
בנקודת זמן זו, הסרטים הקצרים של מיקי הופצו דרך יונייטד ארטיסטס, אבל ההדפסים היחידים הקיימים כרגע של סרט קצר זה הם הדפסי הוצאה מחודשת המחסירים כל אזכור של יונייטד ארטיסטס.
עם זאת, ה"כותרות" שב"הרומן הדוהר", הסרט הקצר שבתוך סרט זה, מציגות את הקרדיטים ליונייטד ארטיסטס, ונותנות לצופה של ימינו מושג איך פתיח של סרטי מיקי מאוס עשוי היה להיראות בעידן של יונייטד ארטיסטס.
השבתה זמנית של שירות הטלוויזיה של BBC
ב-1 בספטמבר 1939, "מופע הבכורה החגיגי של מיקי" היה התוכנית האחרונה ששודרה על ידי שירות הטלוויזיה של ה-BBC (היום המכונה BBC One) לפני שהפסיקה לשדר במהלך מלחמת העולם השנייה.
אגדה אורבנית על השידור האחרון הזה טוענת שבשל פרוץ המלחמה הפתאומית ה-BBC ניתקה את השידור באמצע התוכנית, וכאשר שירות הטלוויזיה התחדש לאחר המלחמה, הוא המשיך בדיוק בנקודה בה הוא הופסק.
למרות אמונה רווחת זו, הסרט הוצג בשלמותו ורק אז באו תבניות בדיקה.
ב-7 ביוני 1946, ביום שבו התחדשו שידורי הטלוויזיה של ה-BBC לאחר המלחמה, "מופע הבכורה החגיגי של מיקי" הוצג שוב.
מופע המחווה לפרדי מרקיורי היה מופע צדקה שנערך ב-20 באפריל 1992 באצטדיון וומבלי בלונדון לזכרו של סולן להקת קווין פרדי מרקיורי שנפטר ממחלת האיידס ב-24 בנובמבר 1991. המופע התקיים לעיני כ-72 אלף צופים.
המופע נוצר לטלוויזיה על ידי ריי בורדיס ובוים על ידי דייוויד מאלט ושודר בשידור חי בטלוויזיה וברדיו ל-76 מדינות מסביב לעולם עם חשיפה למופע של כעד מיליארד אנשים.
המופע סומן כמופע האחרון של ג'ון דיקון ביחד עם להקת קווין (למעט המופע של ג'ון דיקון רוג'ר טיילור ובריאן מיי ביחד עם אלטון ג'ון בשנת 1997 (Greatest Hits III)).
הרווחים ממופע הצדקה נוצלו כדי להשיק את קרן "עוף החול של פרדי מרקיורי" שהייתה קרן צדקה למען האיידס.
לאחר מותו של פרדי מרקיורי ממחלת האיידס ב-24 בנובמבר 1991, חברי להקת קווין הנותרים (בריאן מיי, רוג'ר טיילור וג'ון דיקון) התאחדו ביחד עם המנהל שלהם ג'ים ביץ' כדי לחגוג את חייו ומורשתו של פרדי מרקיורי ועל מנת לגייס כסף לחקר האיידס ולהפצת מודעות למחלה.
בפרסי המוזיקה הבריטית בשנת 1992, מיי וטיילור הכריזו על תוכנית לקיום מופע מחווה.
כשהחלה מכירת הכרטיסים למופע המחווה, כל 72000 הכרטיסים שהוקצו נמכרו בתוך 3 שעות, זאת למרות שלא הוכרז על אף אומן שאמור להופיע במופע מלבד חברי הלהקה הנותרים.
המופע נפתח בהודעה משותפת של שלושת חברי הלהקה הנותרים כמחווה לסולן המנוח.
לאחר מכן המופע התחיל עם סטים קצרים של מוזיקה בידי אמנם שהושפעו מקווין כגון מטאליקה, אקסטרים (שניגנו מספר שירים של הלהקה), דף לפרד (שהעלו לבמה את בריאן מיי שניגן ביחד איתם את השיר Now I'm Here) ואת Guns N' Roses.
בין ההופעות של הלהקות, נוגנו וידאו קליפים של פרדי מרקיורי בזמן שעובדי הבמה שינו את התפאורה לביצוע האקט הבא.
לאחר מכן אליזבת טיילור נשאה נאום על הצורך במניעת המחלה ואחר כך הוקרנו אינטראקציות שונות של מרקיורי עם הקהל.
באמצעות לוויין מסקרמנטו, קליפורניה, הקדישה להקת U2 הופעה חיה של "עד סוף העולם" למרקיורי.
דף לפרד ובריאן מיי - "Now I'm Here"
אליזבת' טיילור - נאום בנושא העלאת המודעות למחלת האיידס
פרדי מרקיורי - אוסף אינטראקציות עם הקהל (הוקלט מראש)
קווין, ג'ו אליוט וסלאש - "Tie Your Mother Down"
קווין וטוני איומי - "Heaven and Hell"
קווין וטוני איומי - "Pinball Wizard"
קווין, טוני איומי ורוג'ר דלטרי - "I Want It All"
קווין, טוני איומי וגרי כרון - "Hammer to Fall"
קווין, טוני איומי וג'יימס הטפילד - "Stone Cold Crazy"
קווין ופול יאנג - "Radio Ga Ga"
קווין וליסה סטנספילד - "I Want to Break Free"
קווין, דייוויד בואי ואנני לנוקס - "Under Pressure"
קווין, דייוויד בואי, איאן האנטר, מיק רונסון, ג'ו אליוט ופיל קולן - "All the Yound Dudes"
קווין, דייוויד בואי ומיק רונסון - "Heroes"
דייוויד בואי - תפילת האדון
קווין, ג'ורג' מייקל וליסה סטנספילד - "These Are the Days of Our Lives"
קווין וג'ורג' מייקל - "Somebody to Love"
קווין, אלטון ג'ון ואקסל רוז - "Bohemian Rhapsody"
קווין ואקסל רוז - "We Will Rock You"
קווין, לייזה מינלי ומשתתפי המופע - "We Are the Champions"
The Freddie Mercury Tribute Concert הוא אלבום וידאו מאת קווין ואמנים שונים, אשר יצא לאור בגרסתו המקורית ב-23 בנובמבר 1992.
לאורך השנים יצאו לאלבום מספר גרסאות:
בשנת 2002 קווין הוציאה לאור את הופעתה המלאה לכבוד ציון 10 שנים להקמת עמותת Mercury Phoenix Trust.
בשנת 2013 קווין הוציאה לאור גרסה נוספת של המופע שכללה את המופע המלא (כולל השירים שצונזרו בגרסה המקורית).
בשנת 2020 קווין שידרה את המופע המלא בערוץ היוטיוב שלה ביחד עם קישור לתרומה עבור נפגעי מגפת הקורונה.
לאורך השנים, הוציאו לאור משתתפי הפסטיבל חלקים מהופעותיהם.
בשנת 1992 מטאליקה הוציאה לאור את הסרט הדוקומנטרי A Year and a Half in the Life of Metallica, אשר הכיל את הופעתה המלאה של הלהקה והופעת ג'יימס הטפילד עם קווין וטוני איומי.
בשנת 1993 ג'ורג' מייקל, קווין וליסה סטנספילד הוציאו לאור את המיני-אלבום Live Five, אשר כלל את ביצועי השירים "Somebody to Love" ו-"These Are the Days of Our Lives".
בשנת 1994 מיק רונסון הוציא לאור את אלבומו האחרון, Heaven and Hull, אשר הכיל את השיר "All the Young Dudes".
בשנת 1999 גאנז נ' רוזס הוציאה לאור את אלבום ההופעה Live Era '87-'93, אשר כלל את ביצוע השיר "Knockin' on Heaven's Door"
באותה שנה קווין הוציאה לאור את אלבום הלהיטים Greatest Hits III, אשר כלל את ביצוע השיר "Somebody to Love" עם ג'ורג' מייקל.
בשנת 2009 דף לפרד הוציאה לאור גרסה מורחבת של האלבום Adrenalize, אשר כללה את ביצוע השיר "Now I'm Here" עם בריאן מיי.
בשנת 2018 יצא לאור אלבום הפסקול הרשמי של הסרט Beside Bowie: The Mick Ronson Story משנת 2017, אשר כלל את ביצועי השירים "All the Young Dudes" ו-"Heroes".
בשנת 2021 מטאליקה הוציאה לאור גרסה מורחבת של האלבום Metallica, אשר כללה את הופעתה המלאה של הלהקה ואת הופעתו של הטפילד עם קווין ואיומי.
מופע המחצית של סופרבול LVII, הידועה רשמית בשם אפל מיוזיק מופע המחצית של סופרבול LVII, אשר התקיים ב-12 בפברואר 2023, באצטדיון סטייט פארם בגלנדייל, אריזונה, כחלק מסופרבול LVII.
ששודרה בטלוויזיה בארצות הברית על ידי רשות השידור פוקס, פוקס דפורטס ואפליקציות פוקס ספורט ו-NFL, והייתה המחצית הראשונה של הסופרבול בחסות אפל מיוזיק.
הזמרת הברבדית ריהאנה הייתה בראש המופע, במסגרתו ביצעה את מיטב להיטיה, כמו גם הכריזה על היריון שני.
זוהי תוכנית המחצית הנצפית ביותר בסופרבול בכל הזמנים, עם למעלה מ-121 מיליון צופים.
באוקטובר 2019, חשפה ריהאנה למגזין "ווג" שהיא דחתה הצעה מליגת הפוטבול האמריקאית (NFL) להופיע במופע המחצית של סופרבול LIII בעקבות סולידריות עם תקרית קולין קאפרניק.
בשנת 2016, קאפרניק כרע ברך במהלך ההמנון הלאומי בתחילת משחקי NFL במחאה על אכזריות המשטרה ואי-שוויון גזעי בארצות הברית.
מאוחר יותר, הוא הגיש תלונה נגד NFL ובעליה בנובמבר 2017, והאשים אותם בשיתוף פעולה שנועד להרחיק אותו מהליגה.
קאפרניק חזר בו מהתלונה בפברואר 2019, לפני סופרבול LIII, לאחר שהגיע להסדר סודי עם NFL.
ב-22 בספטמבר 2022, ה-NFL הודיעו כי נותן החסות החדש למופע המחצית של הסופרבול יהיה אפל מיוזיק החל מסופרבול LVII, ויחליף את נותנת החסות פפסי.
אפל מיוזיק החליפה את פפסי, שנתנה חסות לעשר הופעות במחצית הקודמות.
טרם הכרזת המופע הופיעו דיווחים בתקשורת טענו ברשתות החברתיות שהזמרת והיוצרת האמריקאית טיילור סוויפט תהיה בראש המופע הראשית, בהתבססות על הקשרים שלה עם אפל ועם יריבתה המסורתית של פפסי, קוקה-קולה.
לאחר מכן, מקורות שונים דיווחו שסוויפט דחתה את ההצעה, בטענה שהיא לא תעשה את מופע המחצית עד שתהליך הקלטות מחודשות שלה יושלם; מקורות אחרים אמרו שסוויפט מעולם לא נקבעה למשבצת.
ב-25 בספטמבר 2022, ב-NFL הודיעו שריהאנה תעמוד בראש תוכנית המחצית.
המופע היה להופעה החיה הראשונה של ריהאנה מזה חמש שנים מאז הופיעה בטקס פרסי גראמי ה-60 בשנת 2018. בריאיון עם נדסקה אלכסיס מאפל מיוזיק, מספר ימים לפני מופע המחצית, ריהאנה אמרה שקיימות למופע עצמו 39 גרסאות שונות של רשימות שירים.
בימים שקדמו למופע המחצית, ריהאנה דיברה בריאיון עם נייט ברלסון שהיא עשויה להציג אורח "בהפתעה".
בעקבות התוכנית אושר כי היא בהיריון בנה השני.
ההופעה של ריהאנה במופע המחצית של סופרבול 2023 צברה בסך הכול 121.017 מיליון צפיות ברחבי הטלוויזיה והפלטפורמות הדיגיטליות, מה שהופך אותו למופע המחצית הראשון הנצפה ביותר בכל הזמנים לאחר שעקף את הופעתה של קייטי פרי במופע המחצית של סופרבול XLIX.
כריס ריצ'רדס ממגזין וושינגטון פוסט האמין שריהאנה "גרמה להופעה הגדולה בחייה להיראות קלה".
מארק בומונט מאינדפנדנט העניק למופע 5 כוכבים מתוך חמישה, וכינה את ההופעה "הצלחה רועמת".
ג'ייסון למפייר מאנטרטיינמנט ויקלי כינה את זה "החזר עם הימור נמוך" עבור ריהאנה.
קולמן שפילדה מ-Daily Beast טען כי "ההופעה של ריהאנה אולי לא הייתה באותה רמה של המופעים הקודמים, אך זו הייתה ריהאנה באופן מובהק.
היא נתנה לעולם לנוע סביבה, להציג עשרות שנים של כוח והשפעה כאילו היא פשוט נכנסה לעבודה".
רוב שפילד ממגזין רולינג סטון הדגיש את הכריזמה של ריהאנה כסיבה לכך שהמופע עבד היטב ללא אורחים או הפתעות.
עם זאת, הוא ציין ש"הבחירה בשני שירים רצופים של קניה וסט", "All of the Lights" ו-"Run This Town" הייתה מוזרה מאד.
ג'ורג וארגה מסן דייגו יוניון טריביון הסביר מדוע המופע היה "יותר ניצחון של כוראוגרפיה" מאשר מוזיקה, והוסיף כי "ריהאנה דחסה כל כך הרבה שירים לסט שלה".
בובי אוליבייה מ-NJ.com מתח ביקורת על בחירות רשימת השירים והרגיש שריהאנה לקתה בחסר, וקבע כי "מופע המחצית הזה ייזכר כאחת מההצעות הכי עלובות בעת האחרונה".
באתר הספורט אתלטיק דירגו אותו כמופע המחצית השלישי הטוב ביותר בכל הזמנים, בעוד שבמגזין הרולינג סטון דירגו אותו במקום השמיני.
בעקבות ההופעה של ריהאנה, דיווח מגזין בילבורד שקטלוג השירים שלה קיבל זינוק של 140% בכל שירותי הסטרימינג בארצות הברית.
בתאריכים 12–13 בפברואר זכו השירים שלה ל-62.2 מיליון זרמים רשמיים.
מבחינת מכירות, היא מכרה 42,000 הורדות בארצות הברית במהלך היומיים האלה.
"Umbrella" ו-"Diamonds" היו השירים המוזרמים ביותר של ריהאנה בעקבות ההופעה, עם 3.8 מיליון ו-3.2 מיליון סטרימים בתקופה של 12–13 בפברואר בהתאמה.
בשבוע שהסתיים ב-16 בפברואר, דיווחה MRC Data שריהאנה הרוויחה 166.13 מיליון זרמים לפי דרישה בארצות הברית על פני קטלוג השירים המלא שלה.
בכך היא קיבלה את שבוע הסטרימינג הטוב ביותר שלה בארץ אי פעם.
כתוצאה מכך, כמה משיריה נכנסו מחדש למצעד הבילבורד הוט 100, כולל "Umbrella" במקום ה-37, "Diamonds" במקום ה-44, ו-"We Found Love" שנמצא במקום ה-48.
בשבוע שלאחר ההופעה, אלבומיה של ריהאנה Good Girl Gone Bad (2007) ו-Anti (2016) נכנסו מחדש ל-50 הראשונים של מצעד האלבומים האוסטרלי במקום ה-32 וה-35 בהתאמה.
באותו שבוע, אלבומי האולפן של ריהאנה מכרו בסך הכל 142,000 יחידות שוות ערך לאלבומים בארץ.
כשבוע וחצי לאחר ההופעה ב-25 בפברואר, חמישה מאלבומי האולפן של ריהאנה נכנסו לטופ 50 של מצעד הבילבורד 200. Anti (2016) הגיע למקום השמיני והצליח להרוויח 36,000 אלבומים שווים בארץ, עלייה של 166%, לפי MRC Data.
יתר על כן, Good Girl Gone Bad (2007) במקום 15, Unapologetic (2012) במקום 18, Loud (2010) במקום 26, ו-Talk That Talk (2011) במקום 49.עם ההישג הזה, ריהאנה הפכה למערכה השביעית בלבד שממקמת לפחות חמישה אלבומים ב-50 הראשונים במצעד בילבורד 200 ב-50 השנים האחרונות.